
Lepinguliste kohustuste täitmiseks täiendava tähtaja andmine
(Daumani 20, Narva)

1. Asjaolud ja menetluse käik

Pooleliolev elamu, asukohaga Daumani 20 Narvas, oli Narva linna poolt müüdud AS-ile Narva Kinnisvarabüroo 01.04.1998 sõlmitud ostu-müügi lepingu (tõestatud Jõhvi notar Tatjana Boitsova poolt ja registreeritud notariaalregistris nr 4438 all) alusel. 

Narva Linnavalitsuse 28.08.2002 korralduse nr 841-k alusel omandas Garaažiühistu Zarja Garaažid (alates 11.10.2007 Hooneühistu Zarja Garaažid) AS-lt Narva Kinnisvarabüroo, mille kohta sõlmiti 30.12.2002 Lammutatava elamu ostu-müügi lepingu (tõestatud Jõhvi notar Tatjana Boitsova poolt ja registreeritud notari ametitoimingute raamatu registri nr 13 249 all). Ostu-müügi lepingu punktiga 4 võttis Garaažiühistu Zarja Garaažid endale üle Narva linna ja AS Narva Kinnisvarabüroo vahel 01.04.1998 sõlmitud ostu-müügi lepingust (tõestatud Jõhvi notar Tatjana Boitsova poolt ja registreeritud notariaalregistris nr 4438 all) tuleneva kohustuse nimetatud elamu lõpuni ehitada ja ekspluatatsiooni anda või maha kanda ja teha elamu teenindamiseks eraldatud maatüki heakorrastustööd tähtajaks 31.12.2003. Garaažiühistu Zarja Garaažid taotluste alusel on eelnimetatud kohustuse täitmise tähtaegu Narva Linnavalitsuse korraldustega korduvalt pikendatud (28.04.2004 nr 384-k - kuni 30.06.2005, 19.10.2005 nr 1092-k - kuni 31.12.2005). 

Vastavalt 30.12.2002 elamu ostu-müügi lepingu punktile 4, esitas Linnavara- ja Majandusamet Garaažiühistule Zarja Garaažid 50 000 krooni suuruse trahvinõude (14.02.2006 arve nr 411). Garaažiühistu Zarja Garaažid tasus 06.03.2006 trahvi summas 10 000 krooni.

Narva Linnavalitsuse korraldustega 28.06.2007 nr 872-k ja 08.08.2007 nr 1099-k pikendati Garaažiühistule Zarja Garaažid lepinguliste kohustuste täitmise tähtaega kuni 31.12.2008 ning ülejäänud trahvisumma 40 000 krooni tasumise tähtaega kuni 30.09.2007. Notariaalse lepingu muutmise leping sõlmiti 04.09.2007 (tõestatud Narva notar Tatjana Boitsova poolt ja registreeritud notari ametitoimingute raamatu registri nr 8486 all). Trahv tasuti 04.09.2007.

19.01.2007 esitas Hooneühistu Zarja Garaažid Narva Linnavalitsuse Arhitektuuri- ja Linnaplaneerimise Ametile taotluse garaažibokside kasutusloa saamiseks, mille kohta tehti 04.03.2009 ettekirjutus nr 1-13/236 puuduste kõrvaldamiseks.
23.04.2009 pöördus Hooneühistu Zarja Garaažid Narva Linnavalitsuse poole taotlusega, milles teatab, et ei saanud täita garaažibokside valmisehitamise kohustust tähtajaks 31.12.2008 garaažiühistust sõltumatutel põhjustel. Taotluses palutakse pikendada Narvas aadressil Daumani 20 asuva poolelioleva elamu lõpuni ehitamise ja ekspluatatsiooni andmise tähtaega kuni 31.12.2010. Narva Linnavalitsuse 13.05.2009 korraldusega nr 510-k pikendati Garaažiühistu Zarja Garaažid lepingulise kohustuse tähtaega kuni 31.12.2010.

16.05.2011 tegi Linnavara- ja Majandusamet Hooneühistule Zarja Garaažid päringu lepinguliste  kohustuse täitmise käigu kohta.

27.05.2011 teatas Hooneühistu Zarja Garaažid, et pole saanud lõpetada garaažide ehitust temast mitteolenevatel asjaoludel ega anda garaaže ekspluatatsiooni, kuna siiani on lahendamata HÜ Zarja Garaažid õiguslik staatus. Alles 31.03.2011 kanti 82 garaažiboksi hoonestajad registrisse Kreenholmi tn 21 garaažiühistu Zarja Garaažid liikmetena. Juristi hinnangul võtab Daumani tn garaažide õigusliku staatuse saamine aega 6–8 kuud. Hooneühistu Zarja Garaažid palus mitte rakendada tema suhtes trahvisanktsioone, kuna ühistu on juba korra tasunud temale määratud trahvi summas 50 000 krooni. Uue trahvi määramine vaid süvendaks ühistu olemasolevaid raskusi. Hooneühistu Zarja Garaažid taotles Daumani tn 20 garaažide ekspluatatsiooni võtmise tähtaja pikendamist.

Hooneühistu Zarja Garaažid taotlust arutati Narva Linnavalitsuse linnavarakomisjoni istungil 01.06.2011 (protokoll nr 7), kus peeti võimalikuks rahuldada taotlus Narvas aadressil Daumani 20 asuvate garaažibokside lõpuni ehitamise ja ekspluatatsiooni andmise tähtaja pikendamiseks alates 31.12.2010 kuni 01.01.2014.

15.06.2011 Narva Linnavalitsuse korraldusega nr 575-k rahuldati Hooneühistu Zarja Garaažid taotlust ja pikendati AS-i Narva Kinnisvarabüroo ja Garaažiühistu Zarja Garaažid vahel 30.12.2002 sõlmitud Lammutatava elamu ostu-müügi lepingu (tõestatud Jõhvi notar Tatjana Boitsova poolt ja registreeritud notari ametitoimingute raamatu registri nr 13 249 all) punktis 4 ja Narva linna ja Garaažiühistu Zarja Garaažid vahel 04.09.2007 sõlmitud kokkuleppe punktis 2.2 ettenähtud lepingulise kohustuse - lõpuni ehitada ja ekspluatatsiooni anda garaažiboksid aadressil Daumani 20 Narvas -  täitmise tähtaega alates 31.12.2010 kuni 01.01.2014, lepingust tulenev leppetrahv rakendatud ei olnud. 

06.07.2011 Narva linna ja Hooneühistu Zarja Garaažid oli sõlmitud vastavasisuline Lepingu muutmise leping (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 2507 all). 

02.11.2015 tegi Narva Linnavalitsuse Arhitektuuri- ja Linnaplaneerimise Amet (Linnavara- ja Majandusameti õigusjärglane) Hooneühistule Zarja Garaažid päringu lepinguliste  kohustuse täitmise käigu kohta.

03.12.2015 teatas Hooneühistu Zarja Garaažid, et garaažiboksid, asukohaga Daumani 20, Narva, on valmis ehitatud, aga kasutusluba on saamata jäänud kuna projekti läbivaatamisel ja objekti ülevaatuse käigus Narva Linnavalitsuse Arhitektuuri- ja Linnaplaneerimise Ameti Ehitusjärelevalve- ja hoonete osakonna poolt olid avastatud puudused ja tehtud ettekirjutused nende kõrvaldamiseks. Osa puudustest on kõrvaldatud, kuid puudub Ida-Eesti Päästekeskuse arvamus. Garaažiboksid olid ehitatud enne 2008.a vastavalt 2003.a projektile. 2009.a aga esitas Ida-Eesti Päästekeskus nõudmisi garaaživäravate (E1-30) suhtes, mille maksumus moodustab peaaegu pool garaažibokside maksumusest. Nimetatud küsimus oli korduvalt Hooneühistu Zarja Garaažid liikmete üldkoosoleku arutusel, kuid jäi lahendamata kuna olemasolevate garaaživäravate kvaliteet ei ole madalam kui teistel Narva linna hooneühistutel ja hooneühistu liikmed ei ole nõus lisakulutusi kanda. 

Hooneühistu Zarja Garaažid teadet arutati Narva Linnavalitsuse linnavarakomisjoni koosolekul 06.01.2016 (protokoll nr 1), kus otsustati, võttes arvesse lepinguliste kohustuste täitmata jätmise põhjust, seletada Hooneühistule Zarja Garaažid (registrikood 80015694) võimalust taotleda lepinguliste kohustuste tähtaja pikendamist vastava motiveeritud taotluse olemasolul ning pikendada kasutusloa saamise tähtaja kolmeks aastaks vastavasisulise taotluse saamisel. 

10.02.2016 esitas Hooneühistu Zarja Garaažid taotluse, milles palub pikendada kasutusloa saamise tähtaja ja mitte rakendada leppetrahvi. 
2. Õiguslikud alused

Kohaliku omavalitsuse korralduse seaduse § 22 lg 1 p 6 kohaselt, kuulub volikogu ainupädevusse linnavara valitsemise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20 „Linnavara eeskiri”  ja Narva Linnavolikogu 09.06.2005 määrus nr 18 “Linnavara võõrandamise kord”.

Narva Linnavolikogu 09.06.2005 määrusega nr 18 kinnitatud “Linnavara võõrandamise korra” § 76 kohaselt, juhul, kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

3. Otsus

3.1. Anda Hooneühistule Zarja Garaažid (registrikood 80015694, asukoht Kangelaste 4-67, Narva) Narva linna ja Hooneühistu Zarja Garaažid vahel 06.07.2011 sõlmitud Lepingu muutmise lepingu (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 2507 all) punktis 2 ettenähtud lepingulise kohustuse - ekspluatatsiooni anda garaažiboksid aadressil Daumani 20 Narvas -  täitmiseks täiendav tähtaeg kolm aastat alates käesoleva korralduse jõustumisest arvates.  
3.2.  Mitte rakendada Hooneühistu Zarja Garaažid suhtes leppetrahvi, mis on ette nähtud AS Narva Kinnisvarabüroo ja garaažiühistu Zarja Garaažid vahel 30.12.2002 sõlmitud Lammutatava elamu ostu-müügi lepingu (tõestatud Jõhvi notar Tatjana Boitsova poolt ja registreeritud notari ametitoimingute raamatu registri nr 13 249 all) punktis 4, alates 01.01.2014 kuni käesoleva korralduse jõustumiseni. 
3.3. Volitada Narva linnapead Tarmo Tammiste’t linna nimel allkirjastama vastavat notariaalselt tõestatud  lepingu muutmise lepingut. 

4. Rakendussätted

4.1. Narva Linnavalitsuse Linnavara- ja Majandusametil teha käesolev korraldus teatavaks Hooneühistule Zarja Garaažid (registrikood 80015694, asukoht Kangelaste 4-67, Narva).

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

Tarmo Tammiste                                                                     Ants Liimets

linnapea                                                                                   linnasekretär                                              

